李爾晨

李爾晨，原名李嘉豪，係香港男演員同模特兒，2016年國際先生香港代表，2019年底加盟邵氏兄弟，2020年加盟無綫電視。

簡歷
李爾晨大學就讀香港理工大學，參選過「2012 FACE UStar校花校草」入圍最後五強，亦係香港男子甲一排球員以及2016年國際先生香港代表。

2016年為自己球隊奪得球會史上首個香港頂級聯賽－甲一排球聯賽冠軍以及首個全港公開馬拉松排球賽冠軍，更於2017年衛冕。喺「2017亞洲球會盃」幫球會奪得亞洲排名13，成為史上排名最高嘅香港球隊。

2019年加入邵氏兄弟國際影業有限公司，同年拍攝邵氏x優酷劇集《非凡三俠》飾演殺手，同黃宗澤、張智霖、周秀娜作對手戲。

2020年完成ViuTV劇集《男排女將》。亦拍過ViuTV劇集《瑪嘉烈與大衛「前度」特別篇》、《身後事務所》、《婚內情》同《娛樂風雲》，以及係舞台劇《金星撞火星》同電影《微交少女》。

李爾晨曾經同澳門小姐麥嘉欣拍拖，2019年底分手。

李爾晨2020年8月成為無綫藝員。2022年佢做咗23位J2ers之一，拍一啲J2台節目。

演出

電視劇
2017年：《前度特別篇 — 我願意》 飾演 Kyle
2018年：《身後事務所》 飾演 阿傑
2019年：《婚內情》 飾演 Cyrus
2019年：《娛樂風雲》 飾演 男主角、啊勝
2020年：《男排女將》 飾演 何晉新

電視劇
2020年：《非凡三俠》 飾演 首席殺手
2022年：《飛虎之壯志英雄》 飾演 飛虎隊成員

電視劇
2020年：《愛·回家之開心速遞》 飾演 客人、Brian
2022年：《超能使者》第23集 男看護
2022年：《童時愛上你》
拍緊：《神耆小子》

電視節目
2021年：《Mean Talk》第2集嘉賓
2022年：《搵鬼同你瞓》主持
2022年：《CP訓練營》參加者

電影
2013年：《微交少女》

香港男演員
香港男模特兒
無綫電視男藝員
嘉豪